《九日栾城逢赵侍御》
明代·林大春

曾为汉使接清班，犹记周游河济间。此日相逢对秋色，与君未减旧时颜。

孤城月落中山出，平野烟销滹水还。不用登高重垂泪，风云直北是京关。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。